กลัวความลับแตก
สาระสำคัญของ พ.ร.บ. ป.ป.ช. ฉบับปัจจุบัน ตาม ม.102 ป.ป.ช.ได้กำหนดให้ผู้ดำรงตำแหน่งดังต่อไปนี้ต้องยื่นบัญชีทรัพย์สินและหนี้สินของตนเอง คู่สมรส และบุตรที่ยังไม่บรรลุนิติภาวะต่อคณะกรรมการ ป.ป.ช. ได้แก่,1. ผู้ดำรงตำแหน่งทางการเมือง 2. ตุลาการศาลรัฐธรรมนูญ 3. ผู้ดำรงตำแหน่งในองค์กรอิสระ 4.ข้าราชการตุลาการตามกฎหมายว่าด้วยระเบียบข้าราชการฝ่ายตุลาการศาลยุติธรรม ที่ดำรงตำแหน่งตั้งแต่อธิบดีผู้พิพากษาขึ้นไป 5.ข้าราชการตุลาการศาลปกครองตามกฎหมายว่าด้วยการจัดตั้งศาลปกครองและวิธีการพิจารณาศาลปกครอง ตั้งแต่อธิบดีศาลปกครองชั้นต้นขึ้นไป 6.ข้าราชการอัยการตามกฎหมายว่าด้วยระเบียบข้าราชการฝ่ายอัยการที่ดำรงตำแหน่งตั้งแต่ อธิบดีกรมอัยการขึ้นไป 7.ผู้ดำรงตำแหน่งระดับสูง 8.ตำแหน่งอื่นตามที่กฎหมายอื่นกำหนด ให้มีหน้าที่ยื่นบัญชีทรัพย์สินและหนี้สิน 9. ผู้บริหารท้องถิ่น รองผู้บริหารท้องถิ่น ผช.ผู้บริหารท้องถิ่น และสมาชิกสภาท้องถิ่น ตามที่ ป.ป.ช.กำหนด,และใน ม.130 กำหนดให้เจ้าหน้าที่ของรัฐที่ไม่ต้องยื่นบัญชีทรัพย์สินและหนี้สินตาม ม.42 ม.103 และ ม.158 ให้ยื่นบัญชีทรัพย์สินและหนี้สินต่อหัวหน้าส่วนราชการรัฐวิสาหกิจ หรือหน่วยงานของรัฐที่สังกัดหรือปฏิบัติงานอยู่,ทั้งนี้ ไม่ใช้บังคับกับเจ้าหน้าที่ของรัฐ ที่ไม่ได้มีเงินเดือนและตำแหน่งประจำ ในกรณีที่เจ้าหน้าที่ของรัฐดำรงตำแหน่งหลายตำแหน่งให้ยื่นบัญชีทรัพย์สินสำหรับตำแหน่งที่ปฏิบัติหน้าที่ประจำเพียงตำแหน่งเดียว,ตาม ม.158 ให้พนักงานเจ้าหน้าที่ตั้งแต่ระดับผู้อำนวยการกองขึ้นไป ผู้ช่วยพนักงานไต่สวน พนักงานไต่สวน หัวหน้าพนักงานไต่สวน และพนักงานเจ้าหน้าที่ ซึ่งมีตำแหน่งและหน้าที่เกี่ยวกับการตรวจสอบทรัพย์สิน มีหน้าที่ยื่นบัญชีทรัพย์สินและหนี้สินของตน คู่สมรส และบุตรที่ยังไม่บรรลุนิติภาวะ รวมทั้งทรัพย์สินที่มอบหมายให้อยู่ในความครอบครองหรือดูแลของบุคคลอื่นไม่ว่าโดยทางตรงหรือทางอ้อม ต่อคณะกรรมการ ป.ป.ช.เพื่อตรวจสอบและเปิดเผยผลการตรวจสอบบัญชีทรัพย์สินและหนี้สินให้เกิดธรรมาภิบาลและป้องกันการขัดกันแห่งผลประโยชน์,ที่เป็นประเด็นขึ้นมากรณี การซุกทรัพย์สิน ไว้กับคนสนิท ภรรยาน้อย บุตรนอกสมรส คนขับรถ แม่บ้าน ก็จะต้องยื่นบัญชีทรัพย์สินและหนี้สินให้คณะกรรมการ ป.ป.ช.รับทราบ ไม่เช่นนั้นจะมีความผิด,และประเด็นที่เกิดเสียงคัดค้านจากเหล่า อธิการบดี มหาวิทยาลัยต่างๆ เนื่องจากหวั่นว่าจะส่งผลกระทบกับกรรมการสภามหาวิทยาลัยทั่วประเทศที่จ่อลาออกก่อนที่กฎหมาย ป.ป.ช.จะมีผลบังคับใช้ในวันที่ 1 ธ.ค.นี้,ข้ออ้างต่อกรณีความยุ่งยากที่จะต้องมายื่นบัญชีทรัพย์สินในการรับตำแหน่ง คณะกรรมการสภามหาวิทยาลัย ซึ่งไม่ได้รับผลประโยชน์ตอบแทน เป็นเรื่องที่ปฏิเสธยาก แต่ก็เป็นเรื่องไม่ยากที่จะแสดงความโปร่งใส และคงไม่ใช่ข้ออ้างที่จะลาออกจากตำแหน่งดังกล่าวถ้ามีความบริสุทธิ์ใจและโปร่งใสมีอุดมการณ์จริงๆ,ประเด็นที่เกรงว่าจะมีผลกระทบคงเนื่องมาจากหนี้สินที่ซุกไว้ต่างหาก ไปซุกไปซ่อนอะไรไว้ ถูกตรวจสอบขึ้นมาจะมีผลกระทบกับเรื่องส่วนตัว ทั้งสังคม ครอบครัว คงไม่ได้กลัวแค่เรื่องแสดงทรัพย์สินอย่างเดียว,คงกลัวความลับจะแตกด้วย.,หมัดเหล็ก,mudlek@thairath.co.th
สาระสำคัญของ พ.ร.บ.ป.ป.ช. ฉบับปัจจุบัน ตาม ม.102 ป.ป.ช.ได้กำหนดให้ผู้ดำรงตำแหน่งดังต่อไปนี้ต้องยื่นบัญชีทรัพย์สินและหนี้สินของตนเอง คู่สมรส และบุตรที่ยังไม่บรรลุนิติภาวะต่อคณะกรรมการ ป.ป.ช. 
ยื่นบัญชีทรัพย์สิน,ป.ป.ช.,บัญชีทรัพย์สิน,คาบลูกคาบดอก,หมัดเหล็ก